10 నుంచి షియోమీ 'వార్షికోత్సవ సేల్‌'
- రూ.4లకే 55 అంగుళాల టీవీ, ఫోన్‌
న్యూఢిల్లీ: ప్రముఖ ఎలక్ట్రా నిక్‌ దిగ్గజం షియోమీ నాలుగో వార్షికోత్సవం సందర్భంగా మెగా సేల్‌ను ప్రకటించింది. ఈ నెల 10న ప్రారంభమై 12 వరకు మూడు రోజుల పాటు ఈ మెగాసేల్‌ కొనసాగనుంది. ఆఫర్‌లో భాగంగా ఈ మూడు రోజులు సాయంత్రం నాలుగు గంటలకు ప్లాష్‌ సేల్‌ నిర్వహించనున్నట్టగా ఎంఐ వర్గాలు తెలిపాయి. ఇందులో భాగంగా కేవలం నాలుగు రూపాయలకే ఎంఐ 55 అంగుళాల ఎల్‌ఈడీ టీవీ, స్మార్ట్‌ఫోన్‌, బాడీ కంపోజిషన్‌ స్కేల్‌ను అందించనున్నట్టుగా ప్రకటించింది. దీనికి తోడు సమయానుకూలంగా వివిధ ఎలక్ట్రానిక్‌ ఉత్పత్తులను తక్కువ ధరలకు అందించనున్నట్టుగా సంస్థ తెలిపింది. ఇండియన్‌ మార్కెట్‌లో షియోమి రెడ్‌మీ అడుగుపెట్టి మరో మూడు రోజుల్లో నాలుగేళ్లు పూర్తి చేసుకోనుంది. ఈ నాలుగేళ్లలో ఇండియన్‌ మార్కెట్లో రెడ్‌మీ సృష్టించిన సంచలనం అంతా ఇంతా కాదు. అతి తక్కువ కాలంలో గరిష్టంగా కస్టమర్లకు చేరువైన బ్రాండ్‌గా ఎంఐ గుర్తింపు పొందింది. ఈ నేపథ్యంలోనే నాలుగేళ్ల వార్షికోత్సవాన్ని వినియాగదారుల ఆనందంల మధ్య జరుపుకోవడానికి షియోమీ సిద్ధమైంది. ఈ సందర్భంగా ఎంఐ వినియోగదారులకు ఈ అద్భుతమైన ఆఫర్లను ప్రకటించింది. దీంతో పాటు మరికొన్ని గాడ్జెట్స్‌పైన కూడా భారీ ఆఫర్లతో ముందుకు రానున్నట్టుగా ఎంఐ ప్రకటించింది.
మీ స్నేహితులకు రికమెండ్ చెయ్యండి